Roger Kahn

**Roger Kahn** (31 Oktober 1927 – 6 Februarie 2020) was 'n Amerikaanse skrywer. Hy is veral bekend vir sy boek oor bofbal uit 1972 getiteld *The Boys of Summer*.

## Biografie 
Roger Kahn is gebore in Brooklyn, New York, op 31 Oktober 1927, aan Olga (*née* Rockow) en Gordon Jacques Kahn, 'n onderwyser en redakteur. Hy het Froebel Academy en daarna Erasmus Hall High School in Brooklyn bygewoon. Hy het van 1944 tot 1947 aan die Universiteit van New York studeer. Hy was 'n dosent aan Yale, Princeton en Columbia.

Benewens *The Boys of Summer* het Kahn onder andere ook *Good Enough to Dream*, 'n kroniek van sy jaar as die eienaar van 'n "minor league" bofbalfranchise; *The Era 1947–57*, 'n ondersoek van die dekade waartydens die drie New Yorkse klubs – die Dodgers, Yankees en Giants – "Major League Baseball" oorheers het; en *Memories of Summer*, 'n terugblik op sy jeug en vroeë loopbaan, plus uitgebreide stukke oor New Yorkse bofballegendes soos Willie Mays en Mickey Mantle, geskryf. Hy het ook 'n biografie geskryf van die swaargewigbokskampioen Jack Dempsey, getiteld *A Flame of Pure Fire*.

Kahn se 2006-boek, *Into My Own*, is 'n memoir wat sy vriendskappe met Robert Frost, Jackie Robinson, Pee Wee Reese en Eugene McCarthy beskryf en, in die laaste hoofstuk getiteld *Rescuing Roger*, fokus op sy seun wat voor hom oorlede is, Roger Laurence Kahn, wat in 1987 selfmoord gepleeg het by wyse van koolstofmonoksiedvergiftiging. Dit dek die jonger Kahn se bipolêre versteuring, heroïenverslawing en die tyd wat hy saam met die onderwyser Michael DeSisto by die DeSisto-skool deurgebring het];

Kahn het die redakteur Stanley Woodward en die sportskrywers John Lardner en Red Smith as groot invloede beskryf.

## Eerbewyse en pryse 
* Kahn is op 30 April 2006 ingelyf in die Nasionale Joodse Sport-heldesaal.
* Hy het vyf keer die E. P. Dutton-prys vir die beste sporttydskrifartikel van die jaar gewen.

## Bibliografie 
* *Mutual Baseball Almanac* (1955), geredigeer saam met Al Helfer
* *The World of John Lardner* (1961), redakteur
* *Inside Big League Baseball* (1962)
* *The Passionate People: What it Means to be a Jew in America* (1968)
* *The Battle for Morningside Heights: Why Students Rebel* (1970)
* *The Boys of Summer* (1972)
* *How the Weather Was* (1973)
* *A Season in the Sun* (1977)
* *But Not to Keep: A Novel* (1979)
* *The Seventh Game* (1982)
* *Good Enough to Dream* (1985)
* *Joe & Marilyn: A Memory of Love* (1986)
* *Pete Rose: My Story* (1989), met Pete Rose
* ''Games We Used to Play: A Lover's Quarrel with the World of Sport* (1992)
* *The Era: 1947–1957, When the Yankees, the Giants, and the Dodgers Ruled the World* (1993)
* *Memories of Summer: When Baseball was an Art and Writing About it a Game* (1993)
* *A Flame of Pure Fire: Jack Dempsey and The Roaring Twenties* (1999)
* *The Head Game: Baseball Seen from the Pitcher's Mound* (2000)
* *October Men: Reggie Jackson, George Steinbrenner, Billy Martin, and the Yankees' Miraculous Finish in 1978* (2002)
* *Into My Own: The Remarkable People and Events That Shaped a Life* (2006)
* *Rickey & Robinson: The True, Untold Story of the Integration of Baseball'' (2014)

## Verwysings 
## Bronnelys 
*  Hierdie hoofstuk in Ruttman se werk, wat gebaseer is op onderhoude met Kahn wat op onderskeidelik 30 September 2007 en 31 Januarie 2008 gehou is, bespreek Kahn se Amerikaanse-, Joodse-, bofbal- lewensondervindinge van sy jeug tot die teenswoordige tyd.